Juegdexamen

De Juegdexame gëtt ofgeschloss mat der Remise vum Certificat d'aptitude à la chasse, dee vun der Natur- a Bëschverwaltung ausgestallt gëtt a vum President vun der Examenskommissioun
Ministeriellen Arrêté vum 27. November 2024 iwwert d'Ernennung vun de Memberen an der Examenskommissioun fir de Juegdexamen ënnerschriwwen ass. Mat dem Certificat kann ee säin éischte Juegdschäin ufroen. An der Moyenne mellen sech al Joer eng 55 Leit fir d'Coursë un, an ongeféier 38 maachen d'Examen mat.Bulletin technique de l'administration de la nature et des forêts en matière de gestion de la faune sauvage et de chasse - numéro 10 Säit 46.

 Zäitlechen Oflaf vun der Jeeërausbildung 
MäeAbrMeeJunJulAugSepOktNovDezJanFebMäeAbrMeeDemandePraktikumOfgi vum PraktikumsbichelchenFomatiounenSchrëftlechen ExamenSécherheetsparcours-TrainingSécherheetsparcours-ExamenMëndlechen ExamenSchéisstrainingSchéissexamen

 D'Demande 
Si muss virum 1. Abrëll gemaach ginn. Et sinn 150 Euro Enregistrementstax ze bezuelen an an deem Joer, wou Examen ass, muss de Stagiaire mindestens 17 Joer hunn oder kréien. Béi där Demande ass de Praktikumsmeeschter an eventuell och säin Delegéierten unzeginn an och d'Lous respektiv d'Lousen, op deenen de Praktikum gemaach gëtt.

 De Praktikumsmeeschter 
Hie gëtt vum Kandidat fräi gesicht, muss ee Juegdschäin hunn an op d'mannst fënnef Joer Juegdpiechter sinn. Hie kann den Encadrement och engem anere Jeeër delegéieren. De Praktikumsmeeschter an den eventuellen Delegéierten duerfe wärend de leschten zéng Joer kee Vergoe géint d'Juegdgesetz, d'Fëschereigesetz oder d'Ëmweltgesetz begaangen hunn an och de Juegdschäin net déi lescht zwee Joer virum Praktikum vum Minister ofgeholl kritt hunn. E Meeschter duerf parallel maximal dräi Stagiairë betreien.

 De Praktikum 
D'Natur- a Bëschverwaltung deelt een eidelt Praktikumsbichelchen aus. De Stagiaire muss mindestens zwanzeg Sortien zesumme mam Praktikumsmeeschter an d'Juegdlous maachen an dat mat engem Rapport am Bichelchen dokumentéieren.
Follgend Theeme solle behandelt ginn:

 Kenntnesser vun de wëllen Déieren an am spezielle vum jobare Wëld
 Erkenne vun den Déierespueren
 D'Gestioun vun de Lousen
 D'Konstruktioun an den Ënnerhalt vun den Juegdariichtungen
 Déi verschidde Zorte fir ze joen, Planifikatioun an Exekutioun
 De Praktikumsmeeschter beim Pirsche begleeden
 De Praktikumsmeeschter beim Usëtze begleeden
 De Praktikumsmeeschter bei mindestens zwou Klappjuegte begleeden
 D'Sécherheetsmoossnamen
 D'Nosich vun ugeschossenem Wëld
 D'Opbrieche vun Grousswëld
 D'Behandele vun Nidderwëld nom Schoss
 De Wëldschued

Obligatoresch ass d'Opbrieche vun zwee Stéck Grousswëld, zweemol béi der Pirsch oder dem Usëtz matzegoen an zweemol mat op d'Klappjuegd ze goen.

De Stagiaire gëtt nëmme fir den Examen zougelooss, wann hien der Natur- a Bëschverwaltung e valabelt Praktikumsbichelchen am Delai ofgeet.

 D'Formatiounen 
D'CoursëMinisteriellen Arrêté vum 11. August 2025 iwwert d'Ernennung vun de Chargé-de-Coursë fir d'Preparatioun op den Juegdexamen ginn iwwer 60 Stonnen a behandele follgend Theemen:

 D'Gesetzer
 Legislatioun iwwer d'Juegd
 Legislatioun iwwer de Schutz vun der Natur
 Legislatioun iwwer de Schutz vun den Déieren
 Notiounen iwwer d'Hygiène vu Liewensmëttel, deenen hir Originn Déiere sinn
 D'Ekologie a mënschlech Aktivitéiten
 Notioune vun der Ekologie, dem Schutz vun de Planzen, den Déieren an den Habitaten
 Notioune vun der Landwirtschaft an dem Bësch
 De Wëldschued
 Déi wëll Déieren
 Kenntnisser iwwer d'Deieren, déi fréier oder haut däerfe gejot ginn
 D'Wëldkrankheeten
 D'Gestioun vum Wëld an den Equiliber vun de Populatiounen
 D'Juegdpraxis
 Den Usëtz, d'Pirsch an d'Klappjuegd
 D'Nosich vun ugeschossenem Wëld
 D'Behandlung an d'Conservatioun vu geschossenem Wëld
 D'Juegdethik a lokal Traditiounen
 D'Juegdhënn
 Waffen a Munitioun
 Den Ëmgang an d'Schéisse mat de Juegdwaffen
 D'Flënten an hir Munitioun
 D'Béchsen an hir Munitioun
 Den Entretien vun de Waffen
 D'Zilariichtungen
 D'Sécherheetsmoossnamen
 D'Kontroll vum Schoss
 D'Sichen a d'Deite vun den Zeechen, déi ugeschossent Wëld hannerléisst

Presenzen an den zwee Coursen „Notiounen iwwer d'Hygiène vu Liewensmëttel, deenen hir Originn Déiere sinn“ a „Wëldkrankheeten“ sinn obligatoresch fir de Certificat als „Chasseur formé“ vun der Administration des services vétérinaires ze kréien.

 De Sécherheetsparcours-Training 
De Kandidat léiert de sécheren Ëmgang mat Flënten a Béchsen. Da gëtt am Speziellen de Gebrauch vun de Waffen um Usëtz, op der Pirsch a bei der Klappjuegd geléiert.

 De Schéisstraining 
Hei ginn d'Disciplinnen, déi am Exame gepréift ginn, geüübt. Et däerf nëmme mat de Waffe vun der Natur- a Bëschverwaltung trainéiert ginn. De Kandidat muss d'Munitioun fir ze trainéiere selwer kafen. Fir dat legal ze maachen, muss hien eng „Autorisation de port d'armes spécial“ vum Justizministère, Service des armes prohibées hunn, ausser hien huet eng „Autorisation de port d'armes de sport“ mat Waffen, déi identesch Patrounen hunn ewéi déi, déi beim Training gebraucht ginn.

 De Juegdexamen 
Den Exame setzt sech aus dräi Deelexamen zesummen. E gepackten Deelexamen ass dräi Joer gülteg. Am selwechte Joer ginn och Noexamen organiséiert.

 De schrëftlechen Examen 
Et si sechs Fächer.
FachPunktenD'Gesetzer20D'Ekologie a mënschlech Aktivitéiten20Déi wëll Déieren40D'Juegdpraxis20Waffen a Munitioun10D'Sécherheetsmoossnamen10

De Kandidat muss wéinstens d'Hallschent vun den Punkte bei de Sécherheetsmoossnamen hunn. A véier vun deenen anere fënnef Fächer muss hien och d'Hallschent vun de Punkten hunn. Am Ganze muss hien 80 Punkte vun 120 méiglechen Punkte hunn.

 De mëndlechen Examen 
Do gëtt de Kandidat mat Hëllef vu praktesche Beispiller, Fotoen wéi och didakteschem Material oder all aner Medien op seng Kenntnisser iwwert d'Juegd gepréift.

Den Test dauert, pro Stagiaire, maximal 45 Minutten.

 De Waffenexamen 
Deen Exame besteet aus zwou Partien:

 De Sécherheetsparcours-Examen

Hei gëtt d'Manipulatioun vun de Waffen um Terrain gepréift. Dofir gëtt de Kandidat mat enger Béchs oder enger Flënt mat Puffermunitioun, ënnert der Opsiicht vun den Examinateuren, op ee Parcours geschéckt, wou den Usëtz, d'Pirsch an d'Klappjuegd nogestallt ginn. Dobäi ass kee Feeler erlaabt.

 De Schéissexamen
 Mat der Béchs, am Sëtzen, 100 Meter, op Silhouette vum Wëllschwäin: fënnef Schoss, dräi Touchen an de Réng 8 bis 10
 Mat der Béchs, am Stoen, 100 Meter, op Silhouette vum Réibock: fënnef Schoss, dräi Touchen an de Réng 3 bis 10
 Mat der Béchs, am Stoen, 50 Meter, op d'beweegt Silhouette vum Wëllschwäin: fënnef Schoss, 2 Touchen an de Réng
 Mat der Flënt, Trap, 11 Meter, 15 Scheiwe, 5 Touchen

 Um Spaweck 
 Groussherzoglecht Reglement vum 7. Mäerz 2015
 D'Jeeërprüfung um Guichet.lu
 ANF-Dokumentatioun Juegdexamen

Kategorie:Juegd